**BETALINGSVEDTEKTER OG UTLEIEREGLEMENT**

**for kirkene i Søndre Land kirkelige fellesråd.**

**Hov – Enger – Fluberg – Landåsbygda - Skute**

# Generelt

All utleie/utlån av kirkene foregår innenfor rammen av[Regler om bruk av kirkene – fastsatt av Kirkemøtet 13.04.2024](https://www.kirken.no/globalassets/kirken.no/om-kirken/slik-styres-kirken/lover-og-regler/8%20bestemmelser%20vedr.%20kirken%20kirkelig%20inventar%20og%20utstyr/regler%20om%20bruk%20av%20kirkene%2013.%20april%202024.pdf)

1. Utlån/utleie av kirkene i Søndre Land til arrangementer som ikke er en del av menighetens arbeid skal godkjennes av vedkommende menighetsråd, ev. sokneprest etter delegasjon fra menighetsråd. Søknaden må derfor være kirkekontoret i hende i god tid før arrangementet.

1. Søknad om leie må skrives på eget skjema og inneholder beskrivelse av arrangementet inkludert tekster, musikk og plan for oppsetting av teknisk utstyr. Kirkekontoret sender ut leiekontrakt, som må sendes/leveres tilbake signert i god tid før arrangementet.

1. Normalt forutsettes at kirketjener eller annen person som kirkevergen oppnevner er til stede. Etter konkret vurdering, kan leietaker selv sørge for tilrettelegging, etterarbeid, brannvaktfunksjon og generelt vakthold etter at tilstrekkelig opplæring er gitt.

1. Leie innkreves av kirkelig fellesråd v/kirkevergen

# Leietakers plikter

1. Leietaker må rette seg etter de anvisninger som blir gitt av menighetsrådet/ kirkevergen ved inngåelse av kontrakt om utleie. Dette gjelder pynting, montering av teknisk utstyr, plassering av møbler og annet utstyr, og forhold som handler om bevaring av kirkerommet.

1. Det må ikke benyttes festeanordninger som etterlater seg synlige merker, som spiker, skruer, stifter, tape osv.

1. Leietaker må rette seg etter gjeldende regler for brannvern. Det er strengt forbudt å røyke i eller i umiddelbar nærhet til kirken. Levende lys kan kun brukes på steder som er tilrettelagt for det. Kirketjener avgjør konkrete enkelttilfeller.

1. Leietaker er ansvarlig for alle skader som oppstår som følge av skjødesløshet eller brudd på dette reglementet. Eventuell skade må dekkes i henhold til avholdt takst.

# Utleie til vielser

1. Vielser i kirkene i Søndre Land kan kun foregå etter samtykke fra soknepresten i vedkommende sokn, jf. [Tjenesteordning for menighetsprester § 12.](https://lovdata.no/dokument/INS/forskrift/2016-04-11-1814/%C2%A712#%C2%A712)

1. Ved vielser der en eller begge brudefolkene bor i, eller har vært bosatt (folkeregisterført) i Søndre Land kommune og er medlemmer av Den norske kirke, betales ikke leie. Vielsen i kirken inkluderer tjenester fra prest, kirketjener og organist i vedkommende menighet.

1. Ved vielser der ingen av brudefolkene bor, eller har vært bosatt (folkeregisterført) i Søndre Land kommune, innkreves følgende avgifter: – Leie av kirken: kr 3.000
	* Betaling for organist: kr 2000

1. Ved vielser der ingen av brudefolkene er medlem av Den norske kirke, eller at vigselen ikke er i regi av Den Norske Kirke, blir dette et rent utleieforhold og det innkreves følgende avgifter: – Leie av kirken: kr 3.000
	* Betaling for organist: kr 2000

Pkt 3 og 4 gjelder uavhengig av hverandre.

# Avgifter ved begravelser

1. For begravelser av personer som var bosatt (folkeregisterført) i Søndre Land kommune og er medlemmer av Den norske kirke, kreves ikke avgift for seremonien i kirken eller for åpning/lukking av grav.

Det samme gjelder personer som på slutten av livet bodde på institusjon el. lign i annen kommune enn hjemkommunen.

1. For preludering (at organisten spiller 15-20 minutter før seremonien) kreves ikke betaling.

1. For begravelse av personer som ikke var bosatt (folkeregisterført) i Søndre Land kommune når de døde, innkreves følgende avgifter:
	* For åpning og lukking av kistegrav: kr 4.500
	* For åpning og lukking av urnegrav: kr 1.500
	* Leie av kirken/kapell: kr 3.000

(Dette inkluderer oppvarming, renhold og tjenester utført av kirketjener).

* + Betaling for organist: kr 2000

1. For begravelse av personer som ikke var medlem av Den norske kirke innkreves følgende avgifter:
	* Leie av kirke: kr 3.000– Betaling for organist: kr 2000

Pkt 3 og 4 gjelder uavhengig av hverandre.

**Utleie til konserter mv.**

Ved utleie av kirken til konserter mv. der arrangementet ikke er en del av menighetens planer, skal det betales leie etter følgende satser:

* Grunnleie kr 4.000. Dette skal dekke strøm, renhold og tjenester utført av kirketjener.
* Det betales 10 % av billettsalg som overstiger kr 5000.
* Ved utleie av kirken til oppbyggelige møter som ikke er en del av menighetens virksomhet, betales kr 3000
* Lokale lag og foreninger kan etter søknad til fellesråd innvilges redusert leiepris til arrangementer.

**Øvrige priser: Ny pris**

Fjerning av gravstøtte kr 0

Oppretting av gravstøtte kr 1000,-

Gravstell – full pakke: kr 1875,-

(2x planting, luking og vanning)

Festeavgift: kr 345,- pr år

(Faktureres for 5 år) (kr 1725,- pr 5 år)

Konfirmantavgift: kr 2200,-

Menighetsbladet

* Frivillig kontingent kr 300,-
* Forsendelse pr post kr 400,-

Alle satser gjelder også for Skute sokn – unntatt festeavgift

Godkjent i Søndre Land kirkelige fellesråd 10.12.24, med gyldighet fra 01.01.25